Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
Kaikkien kansojen kaipaus -ohjelmassa tänään:
1. Kor. 10 sanoo: "Jumala on uskollinen.
Hän ei salli teitä kiusattavan enempää kuin kestätte."
Moniko yrittää tehdä tämän päivän työn eilisen voitelulla?
Jumala haluaa näyttää kirkkautensa kaikille kansoille.
Hän etsii sydämiä, jotka vastaavat Hänen kutsuunsa.
Hei! Olen evankelista Nathan Morris.
Uskon Herran puhuvan sinulle tänään.
Ohjelmassa on tänään vieraana pastori Jim Raley.
Siitä tulee siunaavaa. Ensin katsotaan "Uskon puhetta".
Lopuksi rukoilen puolestanne ja uskon ihmeeseesi.
Aloitetaan hetken kuluttua.
KYSYMYKSIÄ ELÄMÄSTÄ
VASTAUKSIA ELÄMISEEN
USKON PUHETTA
Me kaikki kohtaamme uskonelämässämme kiusauksia.
1. Kor. 10:13 sanoo:
"teitä ei ole kohdannut muu kuin inhimillinen kiusaus."
Kiusaukset ovat ase, jolla paholainen yrittää lyödä meidät.
Kiusaus ei kuitenkaan ole yhtä kuin synti.
Vain jos annamme kiusaukselle periksi, lankeamme syntiin.
Tänään osoitan, että voimme voittaa kiusaukset Jumalan Sanan voimalla.
2. Piet. 1:3 sanoo: "Hänen jumalallinen voimansa -
on lahjoittanut meille [...] kaiken, -
mitä tarvitaan elämään ja jumalanpelkoon."
Meissä asuvalla Jumalan Hengellä voimme voittaa kaikki kiusaukset, -
joilla paholainen yrittää kukistaa meidät.
1. Kor. 10 sanoo: "Jumala on uskollinen.
Hän ei salli teitä kiusattavan enempää kuin kestätte, -
vaan salliessaan kiusauksen hän valmistaa myös pääsyn siitä".
Haluan tänään osoittaa, että voimme voittaa Jumalan Sanan voimalla.
Miten voi voittaa kiusaukset? Jaak. 1:14 sanoo:
"Jokaista kiusaa hänen oma himonsa; se häntä vetää ja houkuttelee.
Kun sitten himo tulee raskaaksi, se synnyttää synnin, -
ja kun synti on kypsynyt täyteen mittaansa, se synnyttää kuoleman."
Meidän ei ikinä saa antaa himoille etualaa näkökentässä.
Meidän pitää vangita kaikki Jumalan Sanaa vastaan nousevat ajatukset.
Näin me voitamme.
Miten kiusaukset sitten voitetaan?
Raamattu kertoo Jeesuksen kiusauksista autiomaassa.
Hän kohtasi kaikki mahdolliset kiusaukset -
ja voitti ne sanomalla: "Kirjoitettu on."
Voitamme kiusaukset Jumalan Sanan voimalla.
Älä taistele kiusausta vastaan omilla ajatuksilla ja tunteilla. Häviät aina.
Ps. 119 sanoo: "Olen kätkenyt sanasi sydämeeni, -
etten tekisi syntiä sinua vastaan."
Voitamme Jumalan Sanan voimalla.
Toinen avain on rukous. Jeesus sanoi Getsemanessa opetuslapsilleen:
"Valvokaa ja rukoilkaa, ettette joutuisi kiusaukseen."
Uneliaina ja haalenneina meistä tulee kiusauksille alttiita.
Jeesus opetti opetuslapsia rukoilemaan -
Isä meidän -rukouksessa. Siinä sanotaan:
"Äläkä saata meitä kiusaukseen, vaan päästä meidät pahasta."
Kun rukoilemme ja menemme Jumalan läsnäoloon, -
sisäinen ihmisemme vahvistuu. Näin voitamme.
Kolmas avain on parannuksenteko.
Puhun niille, jotka kenties kokevat langenneensa kiusaukseen.
1. Joh. 1:9 sanoo: "Jos me tunnustamme syntimme, -
[Jumala, joka on uskollinen, antaa meille anteeksi] -
ja puhdistaa meidät kaikesta vääryydestä."
Nouse takaisin jaloillesi ja ala elää uskoa todeksi.
Opettele tunnistamaan kiusaus. Voita se Jumalan Sanan, -
läheisen jumalasuhteen ja rukouksen voimalla. Nähdään!
KÄY KOTISIVUILLAMME SHAKETHENATIONS.COM.
Valmiina. Viisi, neljä, kolme, kaksi.
KASVOKKAIN
Tervetuloa Kasvokkain-osioon! Jumala liikkuu kaikkialla maailmassa.
Luuk. 4:ssä Jeesus nousi lukemaan synagogassa:
"Herran Henki on minun päälläni, sillä hän on voidellut minut -
julistamaan evankeliumia köyhille."
Jumala nostaa sukupolvea ja voitelee heitä tarkoitusta varten.
Uskon, että elämme nyt suurinta Hengen vuodatuksen aikaa.
Tänään meillä on erityisvieraana rakas ystäväni, -
Calvary Ormond Beach -seurakunnan johtava pastori Jim Raley.
Heillä on useita kampuksia ympäri USA:ta.
Hänellä on meille varmasti ajankohtainen sanoma.
Hienoa, että tulit.
Mahtavaa olla täällä ja nähdä, mitä Jumala tekee kauttanne.
Kaikki kiitos Jumalalle. Jumala on nostamassa sukupolvea.
Näemme Hänen liikkuvan ennenkokemattomalla tavalla.
Monet kirjoittavat meille: "Meillä on kova Jumalan ja Hengen nälkä."
Puhutaan tänään voitelusta ja Jumalalle pyhittäytymisestä.
Puhuisitko katsojille, mitä Herra on antanut sydämellesi?
Jumala kutsuu nyt epätavallisuuteen ja yliluonnollisuuteen.
Sain Jumalalta jokin aika sitten ilmestyksen epätavallisesta voitelusta.
En ole ikinä nähnyt, että ihmisillä on näin kova nälkä -
yliluonnollisuutta kohtaan, etenkin nuorilla ja nuorilla aikuisilla.
Olen ihmeissäni. Olen 55-vuotias.
Seurakuntamme on ollut Ormondissa ja minä olen ollut siellä 21 vuotta.
Seurakuntamme nuorenee koko ajan, -
koska nuoret janoavat Jumalan yliluonnollista ilmestymistä.
Saarnasin hiljattain 13 000 nuorelle Pyhän Hengen kasteesta.
Heistä noin 5 000 täyttyi Hengellä.
Saarnasin 3 200:lle voitelusta, ja paikan täytti Jumalan kirkkaus.
Olen viime viikkoina saarnannut yli 10 000 nuorelle.
Ihmeellistä nähdä, miten nuorilla on voitelun nälkä.
Mitä tarkoittaa olla voideltu?
Vanhassa testamentissa voitelu tarkoittaa -
Jumalan valintaa ja varustusta.
Voitelu Vanhassa testamentissa oli Jumalan tapa sanoa julkisesti:
"Olen valinnut sinut."
Daavid voideltiin öljysarvellisella. Se oli liki kuusi litraa.
Jumala osoitti niin valintansa julkisesti.
Toiseksi se edusti Jumalan varustavaa voimaa.
Kun Jumala voitelee, Hän sanoo julkisesti:
"Olen valinnut sinut tehtävään ja antanut sinulle siihen voiman."
Tarvitaan johtajia, jotka osoittavat julkisesti, -
että heidät on voideltu toimimaan Jumalan kutsussa, -
ja silloin väkikin nousee siinä voitelussa.
Tapasin tutkia Raamattua, -
sillä kaikki, mitä halusin, oli se, että Jumala voitelee elämäni.
Samaa kaipaan edelleen.
Jumala sanoi tunteneensa Jeremian jo äidin kohdussa -
ja pyhittäneensä hänet. Mitä pyhitys tarkoittaa?
Pyhitetty on kutsuttu tekemään jotain merkittävää Jumalalle.
Jumala asettaa henkilön erilleen, erottaa hänet itselleen.
Sitten Hän voitelee. Hän antaa sen, mitä tehtävässä tarvitaan.
Daavid sanoi: "minut voidellaan tuoreella öljyllä". Ps. 92:11.
Mietipä. Daavid voideltiin teininä kuudella litralla öljyä.
Hänen piti seistä, kun profeetta kaatoi öljyn hänen yllensä.
Lopun ikänsä hän sanoi: "Minut voideltiin silloin, mutta se ei riitä."
"Haluan voitelun tuoreella öljyllä, aina kun mahdollista."
Moniko yrittää tehdä tämän päivän työn eilisellä voitelulla?
Tahdon sanoa sinulle ja katsojille, että Jumalalla on tuoretta öljyä.
Tutkipa Sanaa. Daavid voideltiin yhdessä luvussa, -
ja seuraavassa luvussa hän joutui taisteluun.
Hänet voideltiin. Seuraavassa luvussa hän kohtasi Goljatin.
Ihmiset sanovat: "Haluan voitelun."
Voitelun mihin? Jos haluat voitelun, valmistaudu taisteluun, -
sillä voitelun jälkeen tulee sota.
Kun joku voidellaan tuoreella öljyllä, -
hän saa voiman vaeltaa ja tulla siksi, joksi Jumala on hänet kutsunut.
Daavid pyhitettiin.
Hänestä tuli enemmän kuin hän olisi ikinä voinut olla ilman voitelua.
Jumala voiteli hänet. Hän voitelee nälkäisiä yhä.
Kaikki eivät ehkä tiedä, mitä sana "voitelu" tarkoittaa.
Voisitko selventää, mitä voitelu on?
Se on lempiaiheitani.
Daavid sanoi, että hänet voidellaan tuoreella öljyllä. Se on sana "balal".
Se tarkoittaa sovittamista ja sekoittamista.
Se tarkoittaa myös sotkemista ja hämmentämistä.
Sana "voidella" tarkoittaa siis: "sekoittaa" ja "sovittaa".
Kun Jumala voitelee meidät, hän sekoittaa ja sovittaa -
yliluonnollisen voimansa luonnolliseen ihmiseen.
Hän sekoittaa ja sovittaa meihin kykynsä ja valtansa.
Hänen yliluonnollinen voimansa tulee luonnolliseen ihmiseen, -
ja pystymme tekemään jotain, mihin emme ennen voitelua pystyneet.
Yhtäkkiä meillä on pääsy, voima ja valta.
Hän sekoittaa ja sovittaa. Meistä tulee enemmän kuin luonnollisesti olemme.
Kun Hän voitelee meidät, saamme jotain yliluonnollista.
Se on sekoittamista ja sovittamista.
Se tarkoittaa myös sotkemista ja hämmentämistä.
Se tarkoittaa, että kun joku voidellaan, se muuttaa ihmisen.
Raamattu puhuu iloöljystä.
Raamattu kertoo, että ylipappi voideltiin kauttaaltaan, -
ennen kuin hän meni esiripun taakse.
Hän kirjaimellisesti näytti erilaiselta voitelun jälkeen.
Ennen voitelua olimme paholaisen silmissä tietynlaisia.
Kun meidät on voideltu, näytämme aivan toisenlaisilta.
Me sekoitamme ja hämmennämme vihollista.
Ennen kuin meidät voidellaan, se näkee meidät ja sanoo:
"Voitan sinut helposti. Pystyn tuhoamaan liittosi ja perheesi."
"Pystyn sitomaan sinut."
Mutta voitelun jälkeen sekoitat ja hämmennät vihollista.
Et enää näytä samalta.
Voitelun jälkeen näytät erilaiselta hengen maailmassa.
Miten voitelussa pysytään?
Sukupolvemme pitää ymmärtää ilmestys.
Saarnaan usein Eliasta ja Elisasta. Raamatussa Elisa meni Gilgaliin, -
erottautumisen, leikkaamisen paikkaan.
Opettaisitko hetken siitä, -
miten pysyä erillään ja erottautuneena maailmasta?
Nykyisin ei kuule kovin usein sanaa "pyhitys" tai "erottautuminen".
Emme kuule pyhyydestä.
Emme kuule siitä, että kun Jumala voitelee ja pyhittää meidät, -
seurauksena on elämäntapamuutos. Lakkaamme tekemästä tiettyjä asioita.
Meillä on pastoreita ja seurakunnan johtajia, -
jotka varmaankin tarkoittavat hyvää mutta eivät uskalla puhua synnistä -
ja muusta sellaisesta.
He pelkäävät lahjoitusten vähenemistä tai kuulijoiden reaktioita.
Olen 55-vuotias. Olen tehnyt tätä 35 vuotta. En pelkää ketään salissa.
Olen valmis kertomaan ihmisille pyhityksestä ja erottautumisesta, -
jotka tuovat mukanaan entistä voimakkaamman voitelun, -
sillä meidät erotetaan Jumalan käyttöön.
Daavid sanoi: "minut voidellaan tuoreella öljyllä".
Tarvitsemme sitä jatkuvalla syötöllä.
Olen tehnyt tätä jo kauan. En ole ikinä ajatellut saavuttaneeni sitä kokonaan.
Ymmärrän, että tarvitsen elämääni jatkuvaa voitelua.
Jos haluat olla Jumalan jatkuvassa käytössä, etsi voitelua joka päivä.
Ilmestysmajassa oli esipiha, pyhä ja kaikkeinpyhin.
Keskustelimme siitä aiemmin.
Kaikki, mitä esipihassa tehtiin, tehtiin luonnollisessa maailmassa, -
auringonvalossa teltan ulkopuolella.
Siellä toimitettiin uhrit ja kaikki pappien tehtävät, -
koska sinne paistoi aurinko. Se oli luonnollista.
Siellä näki, tunsi, maistoi ja kuuli.
Valtaosa seurakunnassa elää siellä.
Joskus käydään sisäpihalla.
Se symboloi kyllä ylenemistä. Olihan siellä näkyleipäpöytä ja lamppu.
Mutta papin piti yhä käydä ulkopuolella.
Jonkun piti tuoda leipää pöydälle ja öljyä lamppuun.
Profetoin seuraavasta paikasta, johon Jumala vie joitakuita, -
ja seuraavasta asiasta, jonka Hän tekee ja tuo heidän elämäänsä.
Sitä ei tuo eikä tee ihminen. Tätä läpimurtoa ei tuo ihminen.
Esiripun takana on paikka, jossa tapahtuu yliluonnollisia ihmeitä.
Ei pystytä selittämään, miten syöpä kuihtui, perhe eheytyi, -
poika vapautui, elämä teki täyskäännöksen ja aikakausi vaihtui.
Esiripun taakse pääsi vain yksi, ja hän oli saanut epätavallisen voitelun.
Kaikki papit voideltiin.
Ennen ihmeiden paikkaan menemistä ylipappi sai epätavallisen voitelun.
Jumala tahtoo voidella ihmisiä epätavallisella voitelulla, -
jotta he näkisivät ihmeitä elämässään.
Tässä oli Kasvokkain-osio tänään. Nouse. Jumalalla on sinulle voitelu.
Voitelu murtaa kaikki ikeet, Raamattu sanoo.
Uskon, että Pyhä Henki puhuu sinulle nyt. Nähdään!
TYÖN KUULUMISIA
Hei! Olen Mauricio Canales. Tässä työn kuulumisia.
Nathan Morris piti herätyskokouksen Englannissa.
Pyhä Henki teki lukemattomia ihmeitä.
Eräs nainen oli kaatunut polvensa päälle.
Hän ontui ja käveli keppien kanssa.
Pyhän Hengen parantava voima laskeutui rakennukseen.
Nainen parani kokonaan eikä tarvinnut enää keppejä.
Nainen autettiin lavalle, -
mutta hän lähti lavalta portaita pitkin kenenkään auttamatta.
Uskomme, että Englantiin on tulossa uusi herätyksen aalto.
YouTube-kanavamme katselluimpia videoita -
on Lydia Marrow'n laulu Forevermore.
Olemme saaneet todistuksia, että laulu on siunannut monia.
CD-levyn lopussa Nathan Morris johdattaa pelastusrukoukseen.
Olemme saaneet todistuksia ihmisiltä, jotka ovat rukoilleet mukana -
ja ottaneet Jeesuksen Herrakseen ja Vapahtajakseen.
Seuraa Lydiaa. Saat tietoa tulevista tapahtumista: lydiasmarrow.com.
Saamme rukouspyyntöjä kaikkialta maailmasta.
Ihmiset todistavat, miten Jumala pelastaa muslimeja eri maissa.
Lähetä meille rukouspyyntöjä: prayer@shakethenations.com.
Kerro todistuksesi.
Saamme rukouspyyntöjä pastoreilta, evankelistoilta ja vastuunkantajilta.
Rukoilemme kanssanne yksimielisesti ja uskomme, -
että kansakuntaasi tulee pelastus.
Jumala tahtoo ilmestyä kirkkaudessaan maailman kansoille.
Hän etsii alttiita sydämiä, jotka vastaavat Hänen kutsuunsa.
Kuten Nathan Morris sanoo, eloa saavat leikata ne, -
joilla on Jumalan nälkä ja Hänen vuodatuksensa jano.
Vastataan Hänen kutsuunsa -
ja nähdään lopunaikojen sadonkorjuu Jumalan valtakuntaan.
Tässä työmme kuulumiset. Näkemiin.
SEURAA MEITÄ
IKUISESTI Lydia S. Marrow
Olet koko luomakunnan Jumala
Kutsuit olevaisiksi -
taivaat ja maan käskystäsi
Olet pelastuksen alkaja
Lunastuksemme lähde
Kallis veresi pesi pois syntimme
Herra, kaikesta, mitä olet, ja kaikesta, mitä olet tehnyt, -
kohotamme laulumme Sinulle
Annamme Sinulle ylistystä -
ikuisesti, sillä Sinä olet Jumala
Sinä korjaat ennalleen, -
parannat rikkinäiset
Vain kosketus Sinulta, ja kuolleet heräävät
Olet merkkien ja ihmeiden Jumala
Osoitat voimasi
Väkevä kätesi on voimakas pelastamaan
Herra, kaikesta, mitä olet, ja kaikesta, mitä olet tehnyt, -
kohotamme laulumme Sinulle
Annamme Sinulle ylistystä -
ikuisesti, sillä Sinä olet Jumala
Olet laulumme ikuisesti, -
sillä Sinä olet Jumala
Annamme Sinulle ylistystä -
ikuisesti, sillä Sinä olet Jumala
Olet laulumme ikuisesti, -
sillä Sinä olet Jumala
Annamme Sinulle ylistystä -
ikuisesti, sillä Sinä olet Jumala
Olet laulumme ikuisesti
Vielä kerran.
Annamme Sinulle ylistystä -
ikuisesti, sillä Sinä olet Jumala
Olet laulumme ikuisesti, -
sillä Sinä olet Jumala
Jatkamme studiosta Jim Raleyn kanssa.
Olemme tulleet ohjelman kohtaan, jossa uskomme ihmeeseesi.
Olemme saaneet rukouspyyntöjä eri puolita maailmaa.
Tämä on hetkesi. Jumalan voimaa vuodatetaan nyt.
Tunnen studiossa voitelun.
Meille oli kunnia, kun tulit puhumaan Pyhän Hengen vuodatuksesta.
Pyytäkää sadetta sateen aikana. - Tämä oli yliluonnollista.
Palvelemme Jumalaa, joka voi lähettää meille, mitä tarvitsemme, -
silloin kun sitä tarvitsemme. Koen, että nyt on sadekausi.
En halua muuttaa Raamatun tekstiä, mutta niin kuin sadetta sateen aikaan-
pyydetään paranemista paranemisen aikaan, -
pelastusta pelastuksen aikaan. Millaista aikaa elämmekään.
Jumala vuodattaa Henkeään kansoissa. - Totta.
Rukoillaan uskossa. Jos tarvitset ihmettä, huuda Herran nimeä.
Huudetaan Jeesuksen nimeä, joka on ylempänä muita nimiä.
Rukoillaan Pennyn puolesta.
Hän pyytää virtsatien paranemista.
Louisella on verisyöpä. Uskomme väkevään ihmeeseen.
Simonilla on ollut massiivinen aivoinfarkti ja aivoverenvuoto.
Simon, uskomme ihmeeseesi.
Luuk. 1:37 sanoo, että Jumalalle ei mikään ole mahdotonta.
Ei mikään. Jumalalle ei mikään ole mahdotonta.
Tori, isälläsi on Alzheimerin tauti.
Alzheimerin tauti ei ole mahdoton. Puhumme isälle, joka on 85-vuotias.
Kutsumme paranemista hänen kehoonsa.
Leslie, vapautus. Sanot kamppailevasi demonisia linnakkeita vastaan.
Tarvitset vapautumista. Teen tyhjäksi vihollisen hyökkäykset.
Herralle ei mikään ole mahdotonta.
Demonit ja paholaiset eivät kestä Jeesuksen nimen edessä.
Julistamme vapautta Jeesuksen nimessä.
Tämä on Kellyltä.
Hän on kokenut hyökkäyksiä. Taistelu on ollut raivokasta.
Demonit ovat yrittäneet estää ja ryöstää sitä, mitä hän on saanut.
Kuuntele. Hän, joka on sinussa, on suurempi.
Sidon kaikki demoniset voimat. Otan niiltä vallan Jeesuksen nimessä.
Julistan sinulle voittoa.
Jumala antaa sinulle voiton juuri nyt.
Demoniset linnakkeet murtuvat tässä hetkessä.
Riippuvuudet murtuvat juuri nyt.
Kaikenlainen kapina murtuu.
Käsken jokaista demonia irrottamaan näppinsä -
Jumalan omien ihmeistä, -
jotka ilmentävät Herran väkevää voimaa Jeesuksen nimessä.
Näen silloin tällöin rukouskuvia.
Näin naisen, jonka nimi on Rosemary. Uskoakseni olet 58-vuotias.
Kärsit vaikeasta paniikkihäiriöstä.
Sait melkein kohtauksen ollessasi ihmisten ilmoilla.
Nuhtelen paniikkihäiriötä. Jumala vapauttaa sinut.
Tämä sana on sinulle. Rosemary, vapaudu Jeesuksen nimessä!
Laskemme kätemme rukouspyyntöjen päälle.
Rukoilemme yhdessä sopien.
Nuhtelemme kaikkia sairauksia ja vaivoja.
Puhun kaikille syöville ja kasvaimille Jeesuksen väkevässä nimessä:
Kuihdu ja kuole!
Käskemme tauteja. Rukoilemme silmien ja korvien avautumista.
Kivut, verisairaudet, diabetes, nuhtelen teitä Jeesuksen nimessä.
Puhumme riippuvuuksista kärsiville.
Isä, Jeesuksen nimessä, Jeesuksen veren voimassa.
Sanasi sanoo, että tulit vapauttamaan vangitut.
Julistamme nyt vapautta Jeesuksen nimessä.
Meillä on vielä muutama sekunti. Ellet tunne Jeesusta vielä, -
Hän kuoli edestäsi ja vuodatti verensä puolestasi, -
koska Hän rakastaa sinua. Johdatko ihmiset pelastusrukoukseen?
Seuraava rukous muuttaa elämäsi suunnan.
Rukoile perässäni. Taivaallinen Isä, -
Jeesuksen nimessä anna anteeksi syntini.
Ota sydämeni. Pese se puhtaaksi -
kalliissa veressäsi, Herra.
Otan Sinut vastaan nyt Vapahtajanani.
Julistan, että tämän päivän jälkeen en ole enää se sama.
En ole enää ikinä se sama. En enää ikinä, Jeesuksen nimessä.
Jos lausuit rukouksen, kirjoita meille.
Tietoja tapahtumistamme saat seuraamalla meitä -
Facebookissa, Instagramissa, YouTubessa ja Twitterissä.
Olet rakas. Ensi kertaan!
Jumalan siunausta Jeesuksen väkevässä nimessä.
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Raamatuntekstit: Raamattu Kansalle.
Suomennos: Marianne Tenetz